section_heading: Klupski koncerti
paragraph_text: Prvi koncert održali su u Jedriličarskom klubu 'Bilo jidro', 27. studenog 1984. godine. Izvodili su tuđe skladbe iz pedesetih i šezdesetih godina na kojima će kasnije graditi i svoju glazbenu karijeru. Glavne skladbe bile su prepjevi talijanskih kancona i ranog rock and rolla. Kasnije su se spojili s menadžerom Robertom Čarletom (Charli), koji je stvorio njihov izgled.<ref>Koraljko Pisarić, "MALA enciklopedija hrvatske pop i rock glazbe", Nema problema, Rijeka, 1994. godine, ISBN 953-6352-00-1 Čarleta je 1985. godine otvorio klub u stilu šezdesetih godina, a Đavoli su svirali u njemu. Repertoar se sastojao od twista i starog rock and rolla. U klubu dolazi do promjena u sastavu, na klavijature dolazi Zlatko Volarević (kasnije član sastava Crvena jabuka), a umjesto Željka Hajsoka, na bubnjeve dolazi Dean Radovniković. Ovo je najpoznatija postava Đavola. Osim u klubu svirali su još i po drugim splitskim prostorima poput diskoteke Shakespeare ili STOP, a kao njihovi najveći hitovi iz tog vremena bile su skladbe "Speedy Gonsales", "Lucija", Peggy Sue" i mnoge druge koje su se kasnije našle na njihovim albumima.